ऑटो परमिट घोटाले पर विशेष सत्र बुलाया जाए: विजेंद्र गुप्ता
दिल्लीके नेता प्रतिपक्ष विजेंद्र गुप्ता ने आरोप लगाया है कि दिल्ली का ऑटो परमिट घोटाला सरकार की मिलीभगत से हुआ है। इस घोटाले की गहराई से जांच होगी तो सरकार में बैठे मंत्री, विधायक और आम आदमी पार्टी के अनेक कार्यकर्ताओं द्वारा किया गया करोड़ों रुपए का भ्रष्टाचार सामने आएगा। नेता प्रतिपक्ष ने मांग की कि ऑटो परमिट घोटाले को लेकर वे विधानसभा का विशेष सत्र बुलाएं।
गुप्ता ने कहा कि सम-विषम योजना की आड़ में दिल्ली सरकार ने 10 हजार नए ऑटो परमिट जारी करके जनता को सहूलियत देने के नाम पर करोड़ों रुपए का घोटाला किया। मामला उजागर होने पर दिल्ली सरकार नीचले अधिकारियों को निलंबित करके अपना दामन बचा रही है। इस घोटाले में कई अन्य घोटाले भी शामिल हैं। उन्होंने कहा कि विपक्ष उपराज्यपाल से मिलकर सीबीआई जांच की मांग करेगा।
भाजपा कार्यकर्ताओं ने किया प्रदर्शन
दिल्लीभाजपा के कार्यकर्ताओं ने ऑटो परमिट जारी करने में कथित अनियमितताओं को लेकर बाबरपुर बस टर्मिनल के नजदीक परिवहन मंत्री गोपाल राय के कार्यालय के सामने प्रदर्शन किया। प्रदर्शनकारी राय के विभाग में कथित ऑटो परमिट घोटाले को लेकर उनसे इस्तीफे की भी मांग कर रहे थे। दिल्ली भाजपा परिवहन शाखा के संयोजक आनंद त्रिवेदी ने कहा, महज तीन अधिकारियों का निलंबन घोटाले में शामिल ऊंचे लोगों को बचाने के लिए किया गया है। हम ऑटो परमिट जारी करने में कथित अनियमितताओं की जांच भ्रष्टाचार निरोधक शाखा (एसीबी) से कराने की मांग कर रहे हैं। त्रिवेदी ने कहा, हम इसमें परिवहन मंत्री की भूमिका सहित घोटाले की पूरी जांच की मांग करते हैं।
hin_Deva hin_Deva hin_Deva hin_Deva hin_Deva